- વિરાટ કોહલીની બ્રાન્ડ વેલ્યુ દિવસે ન વધે એટલી રાત્રે વધી રહી છે - એનો જ પુરાવો છે કે અમેરિકન ટેક્સી કંપની ઉબરએ હવે કોહલીને પોતાનો બ્રાન્ડ એમ્બેસેડર બનાવ્યો છે - આગામી થોડા દિવસોમાં કોહલી ઉબરનો પ્રચાર કરતો દેખાશે - કોહલીના સતત ચાલી રહેલા સ્ફોટક ફોર્મને કારણે કંપનીઓ એની પાછળ લાઇનો લગાવી રહી છે - આજે વિરાટ કોહલી ભારતનો નંબર વન બ્રાન્ડ એમ્બેસેડર છે - એને મોં માગ્યા દામ પણ મળી રહ્યા છે - વિરાટ કોહલીની બ્રાન્ડ વેલ્યુ 9.36 અબજ રૂપિયા આંકવામાં આવે છે - કોહલી બે-પાંચ નહીં, પરંતુ કુલ 16 કંપનીઓનો બ્રાન્ડ એમ્બેસેડર છે - તેમાં MRF, આઉડી, કોલગેટ, માન્યવર, અમેરિકન ટુરિસ્ટર, ટિસ્સો, પ્યુમા, વિક્સ, હર્બાલાઇફ, બૂસ્ટ જેવી કંપનીઓનો સમાવેશ થાય છે - 29 વર્ષના કોહલીએ બ્રાન્ડ વેલ્યુની બાબતમાં ભારતમાં શાહરુખને પણ પાછળ રાખી દીધો છે - શાહરુખ, અક્ષય, દીપિકા, રણવીર બધા સ્ટાર્સ કોહલીથી ક્યાંય છેટે છે - ઇન્ટરેસ્ટિંગ વાત એ છે કે કોહલી જાહેરખબરોનું શૂટિંગ કરવાની તોતિંગ ફી લે છે - એક દિવસનું શૂટિંગ કરવા માટે એ અધધધ પાંચ કરોડ રૂપિયા માગે છે - ફોર્બ્સ મેગેઝિને કોહલીને વિશ્વનો સાતમો સૌથી વેલ્યુએબલ એથ્લિટ ગણાવ્યો હતો - આર્જેન્ટિનાનો સ્ટાર ફૂટબૉલર લિયોનેલ મેસ્સી પણ કોહલીની પાછળ છે - આવનારા સમયમાં પણ કોહલીનો સૂર્ય ઓર તપવાનો છે એ નક્કી વાત છે